Barrett Firearms Manufacturing

**Barrett Firearms Manufacturing** on vuonna 1982 perustettu yhdysvaltalainen asevalmistaja. Yrityksen tärkein tuote on Barrett M82 -kivääri.

## Historia
Yrityksen perustaja Ronnie Barrett aloitti uransa vuonna 1972 ammattivalokuvaajana. 1. tammikuuta 1982 hän oli rannalla kuvaamassa, kun ohi lipui PBR-vene, jossa aseistuksena oli kaksi .50 kaliiberin konekivääriä. Hän otti veneestä kuvan joka sai hänet myöhemmin miettimään aseen muuntamista tarkka-ampuja käyttöön.

Koska kukaan muu ei ollut vielä valmistanut .50 kaliiberin kivääriä, päätti Barret valmistaa prototyypin aseesta puoliautomaattisena. Hän piirsi muutamia luonnoksia aseesta ja lähestyi piirrosten kanssa eri metalliverstaita. Ideasta ei kuitenkaan oltu kiinnostuneita, vaan hänelle sanottiin että: *"Jos ideasi olisi toimiva, joku älykkäämpi olisi jo tehnyt sen"*. Lopulta eräs työkalujen valmistaja suostui auttamaan häntä. Ensimmäistä prototyyppiä miehet tekivät varsinaisten töidensä lomassa, töiden kestäessä usein pitkälle yöhön. Lopulta, neljän kuukauden uurastuksen jälkeen, ensimmäinen olalta laukaistava .50 kaliiberin kiväärin prototyyppi oli valmis.

Aseesta tehtiin nopeasti uudistettu ja parempi versio, jonka Barret vei Teksasin asemessuille esiteltäväksi. Mielenkiinto aseeseen oli varsin lievää ja Barret sai ainoastaan kolme tilausta aseestaan. Varsin pienellä budjetilla hän perusti pienen verstaan autotalliinsa, jossa teki ensimmäisen 30 kappaleen ase-erän myytäväksi. Pienen mainoksen avulla Shot Gun Newsissa  hän sai kaikki aseet myytyä miltei heti.

Ensimmäiset suuret myyntierät osti Ruotsi vuonna 1989. Vähän sen jälkeen, Yhdysvaltain armeija osti M82:a ja se tuli palveluskäyttöön Persianlahden sodassa. Nykyään yhtiöllä on sopimuksia yli 40 eri sotilasorganisaation kanssa tarkka-ammuntakivääreistä.

M82A1:n menestys johti yhtiön suunnittelemaan useita muita malleja .50 BMG -kaliiberin kivääreistä, mukaan lukien M95, M99 ja M99-1. Nämä ovat halvempia ja kevyempiä pulttilukkokivääreitä. Viimeisimpänä mallinaan Barret Firarms on tuonut markkinoille REC7-mallin (vuonna 2008) joka on rynnäkkökivääri. Ase on suunniteltu sitä silmällä pitäen, että se joskus syrjäyttäisi nyt laajasti yhdysvaltojen armeijan käytössä olevan m16/M4 rynnäkkökiväärin.

Yrityksen valikoimaan kuuluu aseiden lisäksi myös itse valmistettavat oheistarvikkeet, kuten kiikaritähtäimet ja tähtäimiin liittettävät BORS-etäisyysmittarit. Lisäksi yritys järjestää ampumakursseja, jossa opetellaan tarkkuusammuntaa Barret-kivääreillä.

## Kaikki Barret-mallit
### M82A1/A3
* Kaliiperi: .50 BMG (12,7 × 99&nbsp;mm)
* Toimintatapa: itselataava kertatuli
* Pituus: 1150 tai 1220&nbsp;mm
* Piipun pituus: 508 tai 737&nbsp;mm
* Lipas: 10 patruunan irrotettava lipas
* Tähtäin: 10x kiikaritähtäin
* Paino: Noin 14&nbsp;kg tyhjänä
* Luodin lähtönopeus: 853&nbsp;m/s
* Suurin tehokas ampumaetäisyys: 1800 m
* Suurin ampumaetäisyys: 6800 m

### M82A2
* Kaliiperi: .50 BMG (12,7 × 99&nbsp;mm)
* Pituus: 1409&nbsp;mm
* Piipun pituus: 737&nbsp;mm
* Paino: 14,75&nbsp;kg tyhjänä
* Suurin ampumaetäisyys ajoneuvon kokoisiin kohteisiin: 2100 m
* Luodin lähtönopeus: 900&nbsp;m/s
* Lipaskapasiteetti: 10 patruunaa
* Prototyyppi ei enää tuotannossa.

### M95
* Kaliiperi: 12.7 x 99&nbsp;mm, .50 BMG
* Aseen pituus: 1 143&nbsp;mm
* Piipun pituus: 737&nbsp;mm
* Paino tyhjänä: 10,7&nbsp;kg (ilman kiikaritähtäintä)
* Lipas: Vaihtolipas, paino lipastettuna 1,1&nbsp;kg, 5 laukausta
* Ammuksen lähtönopeus 854&nbsp;m/s
* Teoreettinen kantama: 2000 m

### M99
* Kaliiberi: .416 Barrett, tai .50 BMG
* Aseen pituus: 119&nbsp;cm (.416) tai 127&nbsp;cm (.50)
* Piipun pituus: 73&nbsp;cm (.416) tai 81&nbsp;cm (.50)
* Paino tyhjänä: 10.4&nbsp;kg (.416) tai 11.4&nbsp;kg (.50)
* Toimintatapa: Pulttilukkoinen.

### M107
* Kaliiperi: 12,7&nbsp;mm
* Paino tyhjänä: 12,9&nbsp;kg
* Lipaskapasiteetti: 10 patruunaa
* Lippaan paino: 1,87&nbsp;kg
* Pituus: 1 448&nbsp;mm
* Piipun pituus: 737&nbsp;mm
* Luodin lähtönopeus: 853&nbsp;m/s
* Suurin ampumaetäisyys: 6 812 m
* Suurin tehokas ampumaetäisyys: 1 829 m

### XM109
* Kaliiperi: 25 mm kranaatti
* Pituus: 120&nbsp;cm (46")
* Piipun pituus: 45&nbsp;cm (17.6")
* Toimintatapa: puoliautomaattinen
* Paino: 15,1&nbsp;kg
* Lipas: 5 laukausta

### XM500
* Kaliiperi: .50 BMG (12,7 × 99&nbsp;mm)
* Pituus: 1168&nbsp;mm (46")
* Toimintatapa: itselataava kertatuli
* Paino: 11,8&nbsp;kg
* Lipas: 10 laukausta
(valmistus lopetettu)

### 98B
* Kaliiberi: .338 Lapua Magnum
* Paino: 6.12&nbsp;kg
* Pituus: 126.36&nbsp;cm
* Piipun pituus: 68.58&nbsp;cm
* Toimintatapa: Pulttilukkoinen

### MRAD
* Kaliiberi: 6.5 mm Creedmoor – .338 Lapua Magnum
* Paino: 6.3&nbsp;kg – 6.9&nbsp;kg
* Pituus: 108&nbsp;cm – 125&nbsp;cm
* Piipun pituus: 51&nbsp;cm – 69&nbsp;cm
* Toimintatapa: Pulttilukkoinen

### MRADELR
* Kaliiberi: 416 Barrett
* Paino: 10.4&nbsp;kg
* Pituus: 157&nbsp;cm
* Piipun pituus: 91.4&nbsp;cm
* Toimintatapa: Pulttilukkoinen 

### REC7
* Kaliiberi: 6.8 SPC ja 5,56×45 mm NATO
* Paino: 3.5&nbsp;kg
* Pituus: 84.5&nbsp;cm
* Piipun pituus: 40.6&nbsp;cm
* Toimintatapa: Automaatti
* Lipas: 30 laukausta

### M468
* Kaliiberi: 6.8 SPC
* Paino: 3.3&nbsp;kg – 3.5&nbsp;kg
* Pituus: 89.85&nbsp;cm
* Piipun pituus: 41&nbsp;cm
* Toimintatapa: Automaatti
* Lipas: 5 – 30 laukausta
(valmistus lopetettu)

## Katso myös
*Barrett M95

## Aiheesta muualla
*Barrett Rifles - kotisivu
*Barrett M82 Review 
*Barrett "Light Fifty" M82A1 M82A2 M82A3
*Puolustusvoimat kalustoesittely: 12.7 TKIV 2000